Ehdotus: Euroopan parlamentin ja neuvoston direktiivi eläinten terveyteen liittyvistä ongelmista yhteisön sisäisessä nautaeläinten ja sikojen kaupassa annetun direktiivin 64/432/ETY muuttamisesta /* KOM/98/0081 lopull. - COD 98/0052 */



Virallinen lehti nro C 100 , 02/04/1998 s. 0023



Ehdotus Euroopan parlamentin ja neuvoston direktiiviksi eläinten terveyteen liittyvistä ongelmista yhteisön sisäisessä nautaeläinten ja sikojen kaupassa annetun direktiivin 64/432/ETY muuttamisesta (98/C 100/10) (ETA:n kannalta merkityksellinen teksti) KOM(98) 81 lopull. - 98/0052(COD) (Komission esittämä 18 päivänä helmikuuta 1998) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 100 a artiklan, ottavat huomioon komission ehdotuksen, ottavat huomioon talous- ja sosiaalikomitean lausunnon, toimivat perustamissopimuksen 189 b artiklassa tarkoitetun menettelyn mukaisesti, sekä katsovat, että eläinten terveyteen liittyvistä ongelmista yhteisön sisäisessä nautaeläinten ja sikojen kaupassa annetussa direktiivissä 64/432/ETY, sellaisena kuin se on muutettuna ja saatettuna ajan tasalle 17 maaliskuuta 1997 annetulla neuvoston direktiivillä 97/12/EY (1), ja nautaeläinten tunnistus- ja rekisteröintijärjestelmän sekä naudanlihan ja naudanlihatuotteiden merkitsemisen käyttöönottamisesta 21 päivänä huhtikuuta 1997 annetussa neuvoston asetuksessa (EY) N:o 820/97 (2) viitataan erityisesti nautaeläimille tarkoitettujen ATK-tietokantojen perustamiseen, joihin voidaan tallentaa eläimiä ja niiden siirtoja koskevia tietoja, on tärkeää taata näiden tietokantojen toiminta sekä varmistaa tietojen vaihto yhteisön sisällä eri kansallisten tietokantojen välillä; tätä varten olisi säädettävä mahdollisuudesta antaa tarvittaessa soveltamista koskevat yksityiskohtaiset säännöt, ja koska tehokkaamman nautaeläinten tunnistus- ja rekisteröintijärjestelmän käyttöönotto vaikuttaa kansanterveyden suojaamiseen sekä sisämarkkinoiden toimintaan, on tärkeää säilyttää oikeusperustana Euroopan yhteisön perustamissopimuksen 100 a artikla, OVAT ANTANEET TÄMÄN DIREKTIIVIN: 1 artikla Lisätään direktiivin 64/432/ETY 14 artiklan 3 kohdan c alakohtaan uusi alakohta seuraavasti: "4. Jotta voidaan taata ATK-tietokantojen toiminta ja varmistaa eläimiä ja niiden siirtoja koskevien tietojen vaihto yhteisön sisällä eri kansallisten tietokantojen välillä, soveltamista koskevat yksityiskohtaiset säännöt annetaan 17 artiklassa säädettyä menettelyä noudattaen." 2 artikla 1. Jäsenvaltioiden on saatettava tämän direktiivin noudattamisen edellytämät lait, asetukset ja hallinnolliset määräykset voimaan ennen 1 päivää tammikuuta 1999. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset komissiolle. 3 artikla Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. (1) EYVL L 109, 25.4.1997, s. 1. (2) EYVL L 117, 7.5.1997, s. 1.